Asunto oli juuri sellainen kuin kuvista näkee, puhdas, kaunis ja hyvin siisti. Asunnossa oli kaikki tarpeellinen aina pesukoneesta hiustenkuivaajaan, jopa shampoot ja tops-puikot löytyivät kylpyhuoneesta! Seinät ovat melko ohuet, joten välillä naapureista kantautui ääniä asuntoon, mutta ei mitään liian häiritsevää.

Alue on hyvin miellyttävä, ja se antaa hyvän kuvan siitä, millaista elämä on Prahan turistikeskustan ulkopuolella. Alueella on useita trendikkäitä kahviloita, ravintoloita ja leipomoita, sekä kiinnostavaa arkkitehtuuria. Karlinista pääsee myös helposti kävellen Vitkov hillille ja sieltä edelleen Zizkoviin. Vanhaan kaupunkiin on muutaman kilometrin kävelymatka, mutta metropysäkkikin on aivan asunnon lähellä.

Stepan ei itse päässyt ottamaan meitä vastaan työmatkan takia, mutta hänen ohjeistuksensa olivat hyvin selkeät ja auttoivat meidät helposti perille, vaikka saavuimmekin vasta myöhään maanantai-iltana. Stepan myös ystävällisesti esitteli meille työpaikkansa, sillä olemme samalla alalla. Tämä oli loistava lisä reissuumme!

Hyvää vastinetta rahoille, suosittelen lämpimästi!